Pri zrode dochádzkového systému HRON bolo cieľom odlíšiť sa od dostupných produktov na trhu. Pred viac ako desiatimi rokmi chýbal komplexný a vhodný systém, ktorý by naplno pokryl interné potreby spoločnosti PANTHEON.tech. Začala preto s vývojom produktu, pôvodne zvaným WIX1, následne WIX2 a Chronos, ktorý sa po dekáde vypracoval na dnešný dochádzkový systém s názvom HRON.
Poriadok, prehľadnosť a presnosť
HRON predstavuje modulárny dochádzkový systém, ktorý je ideálnou voľbou pre správu dochádzky, výpočet miezd i stravných lístkov. Vznikol ako interný systém na zlepšenie procesov, no vedenie spoločnosti sa rozhodlo urobiť ho dostupnejším – PANTHEON.tech ako jediná firma na Slovensku ponúka svoj dochádzkový systém aj na komerčné účely.
PANTHEON.tech je súčasťou slovenského holdingu a zaoberá sa vývojom softvérových produktov, automatizáciou sietí a znižovaním klientskych nákladov. Pobočky má strategicky rozmiestnené po celej krajine, kontrakty dokonca z viacerých kútov sveta, vďaka čomu sa aj systém HRON stáva v tomto zmysle svetovým. "Jeho používateľ vie operovať z akéhokoľvek miesta na svete, GPS lokácia veľmi presne detekuje, odkiaľ sa prihlásil.
Ľahkou kontrolou sa dá overiť aj to, či pracovník dorazil na určené miesto služobnej cesty. Zaznamenávanie polohy pri zmene dochádzkového záznamu garantuje správne údaje v dochádzke pre ochranu zamestnávateľa i zamestnancov," vymenúva prednosti dochádzkového systému Adam Ivanov, Business Development Manager zo spoločnosti PANTHEON.tech.
Systém pre každého
Ďalšou výhodou produktu je multiorganizácia. Tým, že PANTHEON.tech je kľúčovou vývojárskou firmou v holdingu, vedenie potrebovalo docieliť, aby bolo možné spravovať záznamy všetkých zamestnancov všetkých firiem z jedného účtu a jednou osobou. Systém HRON okrem toho ponúka aj modul pre evidenciu návštev, ktorý je užitočný najmä pre školy alebo verejné inštitúcie.
Veľkým pomocníkom je však aj pri spracúvaní údajov. "Účtovníkom uľahčí prácu s jednoduchým exportom dát do mzdových systémov, ako je Money S3. HRON je možné prepojiť s veľkým množstvom mzdových systémov podľa špecifík klienta. Bez ohľadu na veľkosť spoločnosti dostane zákazník softvér, pri ktorom už nemusí vyberať z balíka možností. Vyhne sa dodatočným investíciám pri pluginoch a celý softvér dostane naraz," vysvetľuje Simona Orechovská, HR manažérka firmy PANTHEON.tech.
Systém sa dá do značnej miery ohýbať a poradí si aj so špecifickými požiadavkami klientov, ktoré nie sú žiadnou prekážkou. Obrovskou výhodou je, že jeho predajcovia sú zároveň architektmi i vývojármi. "Našou produktovou stratégiou je ponúknuť riešenie šité na konkrétny prípad. Ak by bolo pre klienta potrebné do systému doplniť napríklad skladové hospodárstvo, nie je problém implementovať ho," dodáva Adam Ivanov. Vývojári neustále zdokonaľujú funkcionality dochádzkového systému HRON, aby stíhal pokrývať aj najnáročnejšie požiadavky HR komunity.
Ak máte záujem dozvedieť sa o spoločnosti PANTHEON.tech a novom systéme niečo viac, pozrite si rozhovor, v ktorom Business Development Manager Adam Ivanov a Chief Product Officer Miroslav Mikluš zo spoločnosti PANTHEON.tech diskutujú v HR Taxi Olivera Jakubíka. Nájdete ho tu.
Tento text vznikol v spolupráci s klientom.